Rangsang Tuban (Hanacaraka)/Kaca 20


Alihaksara
/kaca 020/

tuban ing mangké  kagantung wontĕn tanganipun kyai patih ; angentosi rawuhipun sang pangéran warihkusuma ;  kyai patih lajĕng amatah upakartining layon ; sarta amatah wadyabala ingkang madosi sang pangéran ; 
punapa dené  nindakaken prakawis kriḍaning praja ;  sang ayu dipun aturi tetep tengga pura ; tuwin angluwari kyai umbul mudal dalah anak bojo ian kulawarganipun ingkang kinebon kadalemaken ;  sampun kalampahan sadaya ; 
utusanipun kyai patih ; ingkang madosi sang pangéran warihkusuma boten kalilan mantuk bilih dereng pinanggih sang pángeran ;  ananging ; karsanipun ing dewa ingicang linuwih ; saweg kadamel lelampahan ;  pangupadosipun wadyabala sanadyan sinebar ; meksa boten saged pinanggih ;  amargi ; sang pangéran sampun lepas lampahipun ; 
gentos cariyos ; sang putri dados anggarbini ;  sareng sampun dumugi mangsanipun ababar ; miyos kakung ;  kasaosan nama ḍateng kyai patih ; raden udakawimba ; kalawun lawun agengipun ; 
kyai patih toyamarta wontĕn asrepé  galihipun ; sakawit sareng sang putri kagungan putra miyos kakung ; 
ciptaning galih ; 

jv Basa Jawa (Javanese)
Rangsang Tuban